[[Montevideo-konventionen]] om Staters Rettigheder og Pligter, der blev underskrevet i [[Montevideo]], [[Uruguay]] i [[1933]], har været med til at fastsætte kriterierne for, hvornår en stat er en stat. Kriterierne, der bedst kan betegnes som et kompromis, er en grundlæggende sammenskrivning af den almindelige opfattelse på området, om end især det sidste kriterium rummer elementer af cirkularitet. Ifølge konventionen skal følgende fire kriterier være opfyldt, før en stat er en stat:<ref>siderne 101 - 104 i Frederik Harhoff (red.) (2017): ''Folkeret''. Hans Reitzel. {{ISBN|978-87-412-6659-6}}</ref>
* Den skal have en permanent befolkning
* Den skal have et fast defineret territorium
* Den skal have en regering
* Den skal kunne indgå relationer med andre stater
Af særlig betydning ved konventionen er dens art. 3 der siger: »''Den politiske eksistens af en stat er uafhængig af anerkendelse fra andre stater''''«, hvilket betyder, at en stat ikke behøver at nyde godkendelse fra andre stater for at kunne blive en stat.
Jura Retsvidenskab Folkeret Juridiske_discipliner